google/wiki40b huggingface dataset:
Twin City (Bratislava)

Twin City je kancelársky komplex skupiny HB Reavis v Ružinove na území ohraničenom ulicami Mlynské Nivy, Továrenská a Karadžičova. 
Komplex je postavený na mieste bývalej továrne Kablo, ktorú developer zbúral napriek návrhu na pamiatkovú ochranu niektorých častí továrne, pričom sa odvolal na zlý stav budov a verejné ohrozenie. Za nelegálne zbúranie budov bez búracieho povolenia pred mu bola stavebným úradom udelená pokuta vo výške 1 mil. Sk. 
Názov projektu vychádza z jeho pozície na hranici Starého Mesta, čím prepája historické centrum Bratislavy s modernou kancelárskou štvrťou. Architektúra budov reaguje na blízkosť historického centra, ktoré je charakteristické domami tvoriacimi mestské bloky a aj na industriálnu históriu zóny Chalupkova svojou tehlovou fasádou a medenými panelmi, pripomínajúce niekdajšie továrne na káble z prelomu 18-teho a 19-teho storočia. 
Pôvodný projekt s názvom Twin City, ktorý vznikol ešte pre finančnou krízou a následným útlmom stavebných aktivít, zahŕňal aj priľahlé pozemky a autobusovú stanicu, s plánovaným premostením ponad ulicu Mlynské Nivy. Od projektu boli však oddelené a dostali samostatný názov - Stanica Nivy, zahŕňajúca nákupné stredisko s autobusovou stanicou v podzemí, Nivy Tower, najvyššia budova Bratislavy v súčasnosti vo výstavbe a ďalší projekt s pracovným názvom Mlynské Nivy Košická na rohu rovnomenných ulíc, ktorý je v príprave.
Prvé tri administratívne budovy komplexu Twin City s označeniami A, B a C, boli dokončené v roku 2017. O dva roky neskôr bola dokončená 92-metrová výšková budova Twin City Tower na rohu ulíc Mlynské Nivy a Karadžičova, kde sa v pôvodne uvažovalo s parkom. 
Twin City s celkovou prenajímateľnou plochou viac ako 60 000 metrov štvorcových kancelárií a služieb v parteri je jedným z najväčších kancelárskych komplexov v Bratislave, v ktorom denne pracuje takmer 10-tisíc ľudí. Medzi najväčších nájomcov v komplexe patria PwC Slovensko, Swiss Re, Sygic, SAP a tiež developer projektu HB Reavis.
Espaon

Poloha

Obec má rozlohu 8,89 km². Najvyšší bod je položený 299 m n. m. a najnižší bod 172 m n. m.

Obyvateľstvo

Počet obyvateľov obce je 199 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bryndza

Výroba

Najprv sa zasyrí sladké ovčie mlieko. Táto surovina sa nechá zaschnúť na salaši, čím vznikne hrudkový ovčí syr. Ten sa prenesie do bryndziarne, kde sa triedi a umýva vodou a potom sa nechá vyzrieť pri 20 stupňoch Celzia v syrárskych vaniach. Potom sa z tohto syra odstráni kôra, vytlačí sa z neho prebytočná tekutina (srvátka) a rozdrví sa. Drvenina sa posolí a rozotrie na valcoch, čím vznikne bryndza.
Liptovská bryndza sa balí do typických drevených polosudov (geletiek).

Dejiny

Na Slovensku sa začala po domácky vyrábať po príchode Valachov (t. j. asi od 15. stor.). V 18. storočí vo viacerých  mestách vznikli bryndziarske manufaktúry (1787 v Detve založená Jánom Vagačom). V súčasnosti najznámejšia a stále funkčná bryndziareň vo Zvolenskej Slatine bola ako druhá na Slovensku založená Petrom Molecom v roku 1797. V 19. storočí bola veľmi vyhľadávaná aj breznianska bryndza, známa aj pod pomenovaním brezniansky syr a ktorá mala veľa napodobovateľov nielen v okolí Brezna.
Zvolenský bryndziar Teodor Wallo upravil výrobný postup bryndze tak, že namiesto soli po dlhých pokusoch pridal do bryndze špeciálne pripravený soľný roztok a po zomletí syra s týmto roztokom dostal mäkkú mazľavú bryndzu. Teda bryndzu ako ju poznáme dnes.
Je historicky doložené, že aj v 19. storočí staroturanskí obchodníci, ktorých v lokálnom západoslovenskom nárečí volali Brinzáré, či Burendáré, okrem obchodu s ovčími črevami na typické Wursty, obchodovali s bryndzou z Liptovskej, Oravskej, Turčianskej, Gemerskej, či Zvolenskej stolice na syrovom trhu na Dominikánskom námestí vo Viedni. Tam sa zrejme udomácnil i názov dovozovej pochúťky na známy Liptauer, ako bryndzovú lahôdku pochádzajúcu z Liptova.
Bryndza dnes spolu s parenicou patrí medzi tradičné slovenské syrárske výrobky a má štatút chráneného výrobku. Je základným prvkom v typicky slovenskom jedle, v bryndzových haluškách, taktiež v tradičnej polievke demikát. Bryndza sa často konzumuje aj ako nátierka – šmirkáš, čo pochádza z nemčiny Schmierkäse (roztierateľný syr).
Pont de l’Alma

Pont de l'Alma (Almský most) je most cez rieku Seinu v Paríži. Spája 8. obvod na pravom brehu a 7. obvod na ľavom. Most bol pomenovaný podľa bitky pri rieke Alme v roku 1854 počas Krymskej vojny.

Dejiny

Prvý kamenný most s tromi oblúkmi bol postavený v rokoch 1854 – 1856. Pôvodne mal byť dokončený už v roku 1855 pri príležitosti výstavy, ale nakoniec bol otvorený za účasti Napoleona III. 2. apríla 1856. Pri svetovej výstave v roku 1900 bol most rozšírený na strane proti prúdu o lávku, ktorej sa hovorilo passerelle de l'Alma (Almská lávka). V roku 1970 bol most zbúraný a v roku 1974 kompletne prestavaný.

Architektúra

Most je murovaný, má jeden hlavný oblúk cez Seinu a dva malé na nábrežie, jeho celková dĺžka je 153 metrov a šírka 42 metrov. 
Piliere pôvodného mostu boli zdobené štyrmi sochami, ktoré predstavovali štyri pluky z Krymskej vojny – Zuáva, Granátnika (autor Georges Diebolt), Vojenského poľovníka a Delostrelca (autor Arnaud). Pri prestavbe mosta v 70. rokoch boli sochy premiestnené. Socha Poľovníka sa nachádza v Bois de Vincennes, Granátnik je v Dijone a Delostrelec bol premiestnený do La Fère v departemente Aisne.
Len socha Zuáva zostala pri moste. Táto socha slúžila po roku 1856 ako verejný ukazovateľ stavu povodní na Seine. Keď voda dosahovala Zuávovi k nohám boli zvyčajne uzavreté cesty na naplavenine. Keď hladina dosahovala k jeho stehnám prestala byť Seina splavná. Pri povodni v roku 1910 dosahovala voda až na ramená sochy. Po roku 1970 už socha stratila tento zmysel, lebo bola umiestnenú v inej výške. Úrovne povodní sú zaznamenávané pri Pont de la Tournelle.
Logická analýza

Logická analýza je postup rozkladu na súčasti, v ktorom rozhodujúcu úlohu hrajú pojmy alebo kategórie logiky, ako napríklad logický pojem pojmu, logický pojem výrazu, logický pojem významu, logický pojem používania výrazu, logický pojem vyjadrovania atď.
Logická analýza je skúmanie štruktúry jazykových výrazov z hľadiska logiky, t. j. so zreteľom na využitie jazykových výrazov pri dedukcii alebo logickom vyplývaní. Výsledkom logickej analýzy mena je termín, výsledkom logickej analýzy vety je formula.
V analytickej filozofii je logická analýza (logická) analýza, ktorej predmetom je význam a používanie tých jazykových výrazov, o ktorých sa predpokladá, že vyjadrujú príslušný význam.
Podľa G. E. Moora je logická analýza (logická) analýza, ktorá má formu postupu definovania. Moore rozlišuje v logickej analýze analysandum, čiže to, čo sa má analyzovať, a analysans, čiže to, čo analyzuje. Napríklad vo výraze „Poznanie je dobre zdôvodnená, pravdivá viera“ je výraz „poznanie“ analysandum a výraz „dobre zdôvodnená, pravdivá viera“ analysans. Tvrdenie, ktoré je v tejto analýze obsiahnuté, je tvrdenie vzťahu synonymie medzi analysandom a analysansom v jazyku. Ak je toto tvrdenie pravdivé, má status analytickej pravdivosti.
Podľa teórie opisu Russella je logická analýza (logická) analýza, ktorej predmetom je význam celej vety, pričom význam slov sa objasňuje z ich miestnej hodnoty pre určenie významu vety. Russell analyzuje napríklad vetu „Kráľ Francúzska je plešatý“ pomocou vety „Existuje len jedna osoba, ktorá je kráľom Francúzska, a táto je plešatá“. Veta s problematickými výrazmi, ako napríklad výraz „kráľ Francúzska“ je nahradená vetou s údajne rovnakým významom, avšak bez problematických výrazov. Analýza ukazuje, po prvé, že „zmiznuvší“ výraz nemá nijaký samostatný význam, ale slúži na určenie logickej formy vety, po druhé, že gramatická forma vety je zavádzajúca. Analýza spočíva na predpoklade, že analyzujúca veta udáva v logicky správne artikulovanej forme podmienku pravdivosti analyzovanej vety. Význam vety sa teda určuje prostredníctvom jej pravdivostnych podmienok. V súlade s tým význam slova je určovaný prostredníctvom príspevku, ktorým slovo prispieva k určeniu pravdivostných podmienok viet, v ktorých sa vyskytuje.
Gemini 8

Priebeh letu

Štart lode sa uskutočnil z mysu Kennedy na Floride zo štartovacej rampy LC-19. Posádku Gemini 8 tvorili astronauti Neil Armstrong a David Scott – misia mala trvať tri dni. Posádka počas štyroch obletov Zeme uskutočnila deväť riadiacich manévrov. Vo výške 285 – 298 km nad pobrežím Brazílie došlo k prvému fyzickému spojeniu dvoch kozmických telies na obežnej dráhe. Loď Gemini 8 sa spojila s bezpilotným raketovým stupňom Agena TV-8 (1966-019A).
V dôsledku poruchy na orientačnom systéme lodi Gemini (zasekol sa ventil v tryske č. 8) došlo k nekontrolovateľnému roztočeniu oboch telies. Po odpojení lode od stupňa Agena došlo k ešte rýchlejšej rotácii, ktorú sa posádke nakoniec podarilo zvládnuť. Riadiace stredisko v Houstone nariadilo predčasné ukončenie letu, pretože pri zastavení rotácie bolo vyčerpané príliš veľké množstvo paliva. Ďalšou plánovanou úlohou letu mal byť Scottov dvojhodinový výstup do vesmíru – musel byť zrušený. K prvému núdzovému pristátiu v americkej histórii kozmických letov došlo po 10 letových hodinách, 800 km juhovýchodne od ostrova Okinava. Za tri hodiny boli astronauti na palube lodi USS Leonard F. Mason.
Agena TV-8 bola navedená na vyššiu obežnú dráhu, kde bola využitá loďou Gemini 10.
Marolles (Calvados)

Poloha

Obec má rozlohu 12,22 km². Najvyšší bod je položený 184 m n. m. a najnižší bod 79 m n. m.

Obyvateľstvo

Počet obyvateľov obce je 675 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Laval-Pradel

Poloha

Obec má rozlohu 17,68 km². Najvyšší bod je položený 692 m n. m. a najnižší bod 158 m n. m.

Obyvateľstvo

Počet obyvateľov obce je 1 174 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tatra K2

Konštrukcia

Ide o jednosmerný šesťnápravový motorový električkový vozeň pozostávajúci z dvoch článkov spojených kĺbom a krycím mechom. Oba krajné podvozky sú hnacie, v pravej bočnici sú umiestnené dvoje elektricky ovládané skladacie dvere. Vychádza z úspešného typu Tatra T3, z ktorého je prevzatý vonkajší aj vnútorný vzhľad. Sedadlá sú laminátové v usporiadaní 2+1. Na rozdiel od svojho predchodcu Tatra K1 má tento typ celoelektrickú výzbroj typu UA12. Je poháňaný štyrmi jednosmernými trakčnými motormi typu TE 022 s cudzou ventiláciou spojených po dvoch do série. Napájanie riadiacich obvodov a chladenie trakčných motorov prvého podvozku a zrýchľovača zabezpečuje motorgenerátor, zadný podvozok má svoj vlastný. V súčasnosti sa tieto vozne väčšinou rekonštruujú a modernizujú, čím sa predĺži ich životnosť.
Do tohto typu je možné montovať podvozky pre normálny rozchod koľají 1 435 mm, ako aj pre rozchod 1 000 mm. Je možná prevádzka aj na iných, neštandardných rozchodoch podľa požiadaviek dopravných podnikov.

Prototypy

Dva prototypy K2 boli vyrobené v roku 1966. Oba boli testované na pražskej koľajovej sieti. Prvý prototyp označený č. 7000 bol na konci roku 1966 predaný do Brna, kde získal ev.č. 607. O rok neskôr bol prečíslovaný na 1007. Vyradený a zošrotovaný bol v roku 1988. Druhý prototyp ev.č. 7001 bol v roku 1966 predaný do ruského Novosibirsku. O ďalších osudoch tohto vozidla s ev.č. 121 nie sú žiadne správy, pravdepodobne však už bol zošrotovaný.
Villers-devant-Mouzon

Poloha

Obec má rozlohu 4,53 km². Najvyšší bod je položený 296 m n. m. a najnižší bod 152 m n. m.

Obyvateľstvo

Počet obyvateľov obce je 111 obyvateľov (2009).
Graf vývoja obyvateľstva:
Zdroje: INSEE
Surzur

Poloha

Obec má rozlohu 57,29 km². Najvyšší bod je položený 42 m n. m. a najnižší bod 0 m n. m.

Obyvateľstvo

Počet obyvateľov obce je 3 823 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kontinentálny pohár v ľadovom hokeji 1998/1999

Ročník 1998/1999 bol druhým ročníkom Kontinentálneho pohára v ľadovom hokeji. O trofej bojovalo 48 tímov z 27 krajín. Trval od 18. septembra do 29. decembra 1998.

1. kolo

1. kolo sa hralo v šiestich skupinách v termíne od 18. do 20. septembra 1998.

2. kolo

V zápasoch druhého kola sa predstavili okrem nasadených tímov a hostiteľských celkov aj víťazi skupin z kola prvého. V skupine L bojovali dokonca dvaja, naopak, v skupine M ani jeden. Zápasy sa hrali 9. - 11. októbra 1998.

3. kolo

Tretie kolo sa hralo už len v troch skupinách, v každej sa predstavili po dvaja víťazi z druhého kola, domáci celok a jeden nasadený tím. Hralo sa 13. - 15. novembra 1998

Najlepší hráči

Najlepší brankár: Miroslav Šimonovič (VSŽ Košice)
Najlepší obranca: Dmitrij Rjabykin (Avangard Omsk)
Najlepší útočník: Oleg Petrov (HC Ambri-Piotta)
Balerios z Mytilény

Balerios alebo Valerius (starogr. Βαλέριος, lat. Valerius) bol olympijský víťaz v behu na jedno stadion v 1. storočí.
Balerios z Mytilény bol na 206. olympijských hrách v roku 45 korunovaný olivovým vencom za víťazstvo v behu na jedno stadion. Olympijské víťazstvo Baleria uvádza historik Eusebios z Kaisareie, a to v zozname olympijských víťazov (hlavne víťazov stadiodromu od 1. v roku 776 pred Kr. až po 249. olympiádu), ktorý je súčasťou diela Kronika (starogr. Παντοδαπὴ Ἱστορία – Pantodapé Historia). Tento zoznam vyhotovoval hlavne z písomností Iulia Africana, autora diel, zachovaných len fragmentálne (v dielach iných autorov).
Varese

Varese je talianske mesto v oblasti Lombardsko, hlavné mesto rovnomennej provincie.
Žije tu 81 579 obyvateľov (2010).
Aries-Espénan

Poloha

Obec má rozlohu 5,55 km². Najvyšší bod je položený 405 m n. m. a najnižší bod 262 m n. m.

Obyvateľstvo

Počet obyvateľov obce je 63 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pro meritae Quieti

Pro meritae Quieti je dvojposchodová neskorobaroková budova hneď za Kláštorom františkánov a Kostolom sv. Petra a Pavla v Nitre.

História

Budova bola postavená pre starých kňazov na zaslúžený odpočinok, čo značí nápis nad vchodom Pro meritae quieti. O jej výstavbu sa postaral Jozef Vurum v roku 1776 a v roku 1832 podľa projektu P. Geisslera bola klasicisticky prestavaná s novou empírovou fasádou. Budova má pôdorys v tvare "U". Vnútorný priestor je uzatvorený západným blokom budovy Veľkého seminára s priechodom vo dvore. V minulosti tu sídlilo Vlastivedné múzeum a dnes opäť slúži svojmu pôvodnému účelu.
Afega

Geografia

Dedina sa nachádza na severnom pobreží ostrova Upolu. Na západ od dediny sa nachádza dedina Tuana'i s počtom obyvateľov 1 247. Na východ je to dedina Fale'ula.
Michal Hudák

Životopis

Je rusínskej národnosti. Základnú školu i gymnázium absolvoval v ukrajinskom jazyku. V detstve pôsobil v rozhlase aj v amatérskom divadle. V čase dospievania hrával aj v Ukrajinskom národnostnom divadle v Prešove (dnešné Divadlo Alexandra Duchnoviča). 
Rozhodol sa pre štúdium herectva na Vysokej škole múzických umení v Bratislave. V roku 1987 úspešne absolvoval prijímacie pohovory, ale herectvo napokon odišiel študovať  na Kyjevský inštitút divadelného umenia. Po štyroch rokoch sa vrátil ako divadelný a filmový herec. Angažmán získal v Divadle Alexandra Duchnoviča v Prešove. Pôsobil aj v prešovskom rádiu Flash. 
V televízii sa po prvýkrát predstavil v súťažnej relácii Slovenskej televízie Správny kľúč a neskôr v relácii Varím varíš varíme. V súčasnosti pripravuje upútavky pre televíziu JOJ, pracuje v dabingu a číta komentáre k dokumentárnym filmom. V televízii JOJ moderoval relácie Dievča za milión a reality show VyVolení. Vystupuje aj s country a bluegrassovou kapelou Žobráci, kde hrá na mandolíne. Je rozvedený, má syny Šimona a Huga a tiež dcéru Evu.
Hral v televíznych seriáloch Profesionáli a Panelák. V zábavnej šou Cena je správna nahradil moderátora Mateja Sajfu Cifru. V súčasnosti sa často objavuje v relácii Inkognito po boku ďalšieho priateľa i Rusína Mariána Čekovského.
Le Gouray

Poloha

Obec má rozlohu 30,5 km². Najvyšší bod je položený 305 m n. m. a najnižší bod 79 m n. m.

Obyvateľstvo

Počet obyvateľov obce je 1 234 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Betelgeuze

Charakteristika

Betelgeuze je typický príklad červeného nadobra spektrálneho typu M2, triedy svietivosti Ia. Patrí medzi spetroskopické dvojhviezdy. Predstavuje jedno zo záverečných štádií vývoja hviezd, zaraďuje sa medzi chladných nadobrov, ktorí už v jadre spálili vodík a nafúkli sa do obrovských rozmerov. Nafukovaním sa povrch hviezdy ochladil na 3000 K. Maximum vyžarovania tak má pri nízkej teplote v infračervenej oblasti okolo 1000 nm. Betelgeuze patrí medzi infračervené hviezdy. Priemer je premenlivý, od 730 do 1000 slnečných polomerov. S priemerom sa mení aj jej zdanlivá jasnosť od 0,42 až 0,2 v maxime po 0,51 v minime. Má 23 800-násobne väčšiu svietivosť ako Slnko. Jej vzdialenosť nie je presne známa (predpokladaná je 652 svetelných rokov). Názov pochádza z arabského názvu Ibt al Jauzah, čo v preklade znamená plece hrdinu.

Povrch

Povrchová teplota bola určená z jej spektra a z nej bol potom pomocou Stefanovho zákona odvodený priemer hviezdy. Jeho veľkosť je asi 1,5 miliardy kilometrov, čo je viac, ako priemer dráhy Jupitera. Jej objem je miliónkrát väčší ako objem Slnka. Kvôli obrovskej vzdialenosti však jej disk vidíme len pod uhlom 0,1´, takže aj najväčšie pozemské ďalekohľady ju zobrazia len ako bod. Až Hubblovmu vesmírnemu ďalekohľadu sa 3. marca 1995 podarilo zobraziť Betelgeuze ako disk. Bol to prvý obrázok disku hviezdy (aj keď so značne zlým rozlíšením), ak nepočítame Slnko. Na jej povrchu sa nachádza obrovská biela škvrna, ktorej teplota 5000 K je o viac ako 2000 K väčšia než teplota okolia. Pôvod tejto škvrny zatiaľ nie je vysvetlený.

Atmosféra a okolie

Hviezda má rozsiahlu atmosféru s priemerom okolo 2 miliárd kilometrov. Obklopujú ju tri koncentrické obálky, ktoré hviezda dávnejšie odhodila. Najväčšia z nich má polomer 4,5 ly, čo je viac ako vzdialenosť Slnka od jeho najbližšej hviezdy. Obálky emitujú silné infračervené žiarenie. V zdanlivej vzdialenosti 40“ od Betelgeuze sa nachádza sprievodca 14. magnitúdy.

Vývoj

Červený nadobor je jedno zo záverečných štádií vývoja veľmi hmotných hviezd. Kým bola Betelgeuze na hlavnej postupnosti, mala až 40-násobok hmotnosti Slnka. Polovicu tejto hmoty stratila prostredníctvom hviezdneho vetra. Ďalší vývoj hviezdy bude pokračovať explóziou supernovy a skolabované jadro sa následne premení na čiernu dieru. 
Táto hviezda sa z dosiaľ neznámych príčin rýchlo zmenšuje. Astronómovia na observatóriu Mount Wilson v Kalifornii (USA) zistili, že sa jej priemer od roku 1993 do 2008 znížil o 15%. Jej svietivosť sa však za túto dobu nezmenila. Príčiny tohto javu nie sú známe a existuje viacero teórií, ktoré ho vysvetľujú. Niektorí astronómovia si myslia, že by mohlo ísť o začiatok gravitačného kolapsu, vďaka ktorému by sa z hviezdy stala extrémne jasná supernova a následne neutrónová hviezda či dokonca čierna diera. Ďalšie možné vysvetlenie pripisujú javu pravidelnej pulzácie, nie je vylúčená ani chyba merania.
Vaugines

Poloha

Obec má rozlohu 15,55 km². Najvyšší bod je položený 902 m n. m. a najnižší bod 211 m n. m.

Obyvateľstvo

Počet obyvateľov obce je 540 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fréniches

Poloha

Obec má rozlohu 5,96 km². Najvyšší bod je položený 110 m n. m. a najnižší bod 69 m n. m.

Obyvateľstvo

Počet obyvateľov obce je 314 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hancourt

Poloha

Obec má rozlohu 4,06 km². Najvyšší bod je položený 110 m n. m. a najnižší bod 82 m n. m.

Obyvateľstvo

Počet obyvateľov obce je 103 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bitka národov

Priebeh

Bitka sa začala 16. októbra útokom 78 000 spojeneckých vojakov z juhu a 54 000 zo severu. Napoleon mal väčšie množstvo svojej armády na juhu. Spojenecký útok nebol veľmi úspešný a bol prinútený ustúpiť. Napoleonovým oddielom sa však rovnako nepodarilo prelomiť početnejšie protivníkove línie. Výsledkom 1. dňa bojov bol pat.
Následujúcí deň 17. október bol v pomerne pokojný, keďže obe strany organizovali svoje posily. Francúzske vojsko bolo posílené o 14 000 mužov, zatiaľ čo spojenci o 145 000.
18. októbra začali spojenci masívnu ofenzívu zo všetkých smerov. Rozhorel sa tvrdý deväťhodinový boj, ktorý vyústil do ťažkých strát na oboch stranách. Napriek tomu, že boli Francúzi početne slabší, ich jednotky sa udatne bránili a zamedzili tým rozbitiu svojich zostáv. Keď si Napoleon uvedomil, že je bitka stratená, začal v noci z 18. na 19. októbra ústup cez rieku Elster. Ústup pokračoval až do ranných hodín, kedy sa pod časťou vojska preboril most. Časť vojakov tak padla do zajatia, alebo sa utopila pri pokuse preplávať rieku.
Napoleon krátko po bitke rezignoval a bol umiestený vo vyhnanstve na ostrove Elba.
Pred prvou svetovou vojnu bola bitka národov pri Lipsku údajne najväčšia bitka svetovej histórie. V roku 1913 sa v Lipsku dostaval 91 m vysoký pamätník pripomínajúci bitku národov. Je postavený na mieste, kde zahynulo najviac vojakov.
Ján Dobrovič

Doc., Ing. Ján Dobrovič, PhD. je slovenský manažér a vysokoškolský pedagóg.
Narodil sa 15.3.1961 v Prešove, je ženatý a má dva deti.

Vedecká a pedagogická kariéra

Od roku 2006 do roku 2019 pôsobil na Prešovskej univerzite v Prešove na Fakulte manažmentu a zároveň pôsobí na Vysokej škole technickej a ekonomickej v Českých Budějovicích.  
Je autorom mnohých vedeckých publikácií, monografií a odborných článkov na tému manažmentu, dlhodobo sa venuje problematike daňovej správy, globalizácie a transferového oceňovania ako aj manažérskym prístupom v riadení ľudských zdrojov a procesov oblasti výrobného priemyslu a služieb.

Manažérska kariéra

Pôsobil na rôznych manažérskych pozíciach napríklad v  Slovenskej poisťovni, Obchode s nábytkom š.p., GR Nitra, pracovisko Prešov, Tatravagónka Poprad ako aj na pozícií riaditeľa inšpektorátu Slovenskej obchodnej inšpekcie Krajského Inšpektorátu Prešov pre Prešovský kraj a ako námestník GR pre medzinárodné vzťahy na Daňové riaditeľstvo SR v Banskej Bystrici Bystrici.             

Verejná služba

Ján Dobrovič pôsobil ako prednosta Mestského úradu v Prešove a bol súčasne aj poslancom zastupiteľstva Prešovského samosprávneho kraja.
Telestomatológia

Telestomatológia označuje použitie informačných technológií a telekomunikácií pre dentálnu starostlivosť, konzultácie, edukáciu a informovanosť verejnosti podobnou formou ako telezdravie a telemedicína.